Diari Oficial de la Generalitat Valenciana


Sumari del DOGV 4691, del 13-02-2004 (2004/1197)

ORDE de 2 febrer de 2004, de la Conselleria d'Agricultura, Pesca i Alimentació, per la qual es modifica l'Orde de 23 de setembre de 2003, de la Conselleria d'Agricultura, Pesca i Alimentació, per la qual es regula la indicació geogràfica Vi de la Terra de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/02/02/(1)/dof/vci/html**

### Dades del document

Número de DOGV
:   4691

Data del DOGV
:   13-02-2004

Secció del DOGV
:   I. DISPOSICIONS GENERALS

Número del document
:   2004/1197


Data del document
:   02-02-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

 Descriptors 

:   * Castelló de la Plana
    * vi de taula
    * legislació
    * qualitat del producte
    * denominació del producte
    * etiquetatge
    * viticultura
    * embotellat

ORDE de 2 febrer de 2004, de la Conselleria d'Agricultura, Pesca i Alimentació, per la qual es modifica l'Orde de 23 de setembre de 2003, de la Conselleria d'Agricultura, Pesca i Alimentació, per la qual es regula la indicació geogràfica Vi de la Terra de Castelló. [2004/X1197]
  
Publicada l'Orde de, 23 de setembre del 2003, de la Conselleria d'Agricultura, Pesca i Alimentació, per la qual es regula la indicació geogràfica Vi de la Terra de Castelló,
  
ORDENE
  
Article únic
  
Es modifica el segon paràgraf del preàmbul i els articles 5 i 19 de l'Orde de 23 de setembre de 2003, que resta de la manera següent:
  
a) El segon paràgraf del preàmbul quedarà redactat de la forma següent:
  
El Reial Decret 1.126/2003, de 5 de setembre, establix que les competències per a regular este aspecte correspon a les comunitats autònomes quan la delimitació geogràfica en qüestió no sobrepasse el seu àmbit territorial.
  
b) L'article 5 quedarà redactat de la forma següent:
  
Article 5. Tipus de vi i requisits de l'elaboració.
  
Els tipus de vi acollits són blancs, rosats i negres, sempre que complisquen:
  
1. La graduació alcohòlica volumètrica natural mínima dels vins destinats en aplicació d'esta Llei serà d'11% en volum per als vins blancs i rosats i de 12% en volum per als vins negres.
  
2. L'acidesa volàtil màxima dels vins de la campanya no podrà ser superior a 10 miliequivalents/litre (meq/l), a 13,3 meq/l en el segon any; a 15 meq/l en el tercer i quart, i a 18 meq/l en els següents.
  
3. Quan els sucres reductors residuals no superen els 5 grams per litre (g/l), la quantitat màxima d'anhídrid sulfurós total serà de 180 mil·ligrams per litre(mg/l) per als vins blancs i rosats i de 150 mg/l per als vins negres.
  
Per a vins amb més de 5 g/l de sucres residuals el límit màxim serà de 250 mg/l en el cas dels vins blancs i rosats i de 200 mg/l per als vins negres.
  
4. Amb anterioritat al seu etiquetatge i posada en circulació els vins designats, en aplicació de la present orde, no podran presentar defectes organolèptics i hauran d'obtindre la qualificació d'aptes en una anàlisi organolèptica realitzada pel Comité de Tast previst en l'article 14.
  
c) L'article 19 quedarà redactat de la forma següent
  
Article 19. Infraccions, sancions i procediment:
  
Totes les actuacions que calga desenrotllar en matèria d'expedients sancionadors es temperaran a les normes d'esta orde, a les de la Llei 30/1992, de 26 de novembre, del Règim Jurídic de les Administracions Públiques i Procediment Administratiu Comú. Supletòriament, s'hi podrà aplicar el reglament del procediment per a l'exercici de la potestat sancionadora, aprovat pel Reial Decret 1.398/93, de 4 d'agost.
  
Les infraccions al que disposa esta orde seran sancionades d'acord amb el que establix el capítol V de la Llei de la Generalitat Valenciana 12/1994, de 28 de desembre, desenrotllada pel Decret 153/1996, de 30 de juliol del Govern Valencià, sobre infraccions, procediment i competència sancionadora en matèria de defensa de la qualitat agroalimentària.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 2 de febrer de 2004
  
La consellera d'Agricultura, Pesca i Alimentació,


Còpia Permalink ELI